বছরের শেষ সূর্যগ্রহণ! এই তিন রাশির ভাগ্যে বিরাট বদল

ওয়েব ডেস্ক: বৈদিক জ্যোতিষ মতে সূর্য ও চন্দ্রগ্রহণ পর্যায়ক্রমে ঘটে এবং প্রতিটি রাশির উপর তার কিছু না কিছু প্রভাব পড়ে। এ বছর শেষ সূর্যগ্রহণ ঘটবে ২১শে সেপ্টেম্বর। ওইদিন আবার মহালয়াও। এটি আশ্বিন অমাবস্যায় কন্যা রাশি ও উত্তরা ফাল্গুনী নক্ষত্রে অনুষ্ঠিত হবে। সেই সময় সূর্য, চন্দ্র ও বুধ একই সঙ্গে অবস্থান করবে কন্যা রাশিতে এবং তাঁদের পূর্ণ দৃষ্টি পড়বে মীন রাশিতে থাকা শনির উপর। এই বিশেষ যোগের প্রভাবে তিনটি রাশির জাতক-জাতিকাদের জীবনে সৌভাগ্যের সম্ভাবনা তৈরি হবে। হঠাৎ আর্থিক সাফল্য ও উন্নতির সুযোগ আসতে পারে তাঁদের জীবনে। দেখা যাক, কোন কোন রাশির মানুষের ভাগ্য উজ্জ্বল হতে চলেছে।

সিংহ রাশি: প্রথমেই আসি সিংহ রাশিতে। বছরের শেষ সূর্যগ্রহণ এই রাশির জাতক-জাতিকাদের জীবনে শুভ ফল বয়ে আনবে। কর্মক্ষেত্রে উন্নতি হোক বা দীর্ঘ দিনের আটকে থাকা কাজ, মহালয়ার দিন থেকে সব কিছুই গতি পাবে। যাঁরা চাকরি খুঁজছেন তাঁরা ভাল চাকরির সন্ধান পাবেন। যার ফলে আপনার আর্থিক দিক সুনিশ্চিত হবে। আবার নতুন আয়ের উৎস আসতে পারে। যাঁরা ব্যবসার সঙ্গে যুক্ত তাঁরাও লাভের মুখ দেখবেন। অর্থনৈতিক সচ্ছলতা বাড়বে। সঞ্চয় বাড়বে।

আরও পড়ুন: আজ কোন রাশির ভাগ্যে সুখবর, কার জীবনে চ্যালেঞ্জ?

তুলা রাশি: ২১ সেপ্টেম্বর রবিবার দিন যেমন বছরের শেষ সূর্য গ্রহণ ঠিক তেমনই এদিন মহালয়া। এই দুইয়ের শুভ প্রভাব পড়বে তুলা রাশিতে। এদিন আপনার ভাগ্যের চাকা ঘুরবে। যাঁরা চাকরি করেন বা যাঁরা ব্যবসার সঙ্গে যুক্ত তাঁদের কাছে সাফল্য ধরা দেবে। পরিবার পাশে থাকবে। নতুন গাড়ি বা বাড়ি কেনার চিন্তাভাবনা শুরু করতে পারেন। স্বামী বা স্ত্রীর সঙ্গে মনোমালিন্যের ইতি হয়ে সুখ ও স্বাচ্ছন্দ্য আসবে।
কর্মক্ষেত্রে নতুন দায়িত্ব পেতে পারেন। আপনার কাজের জন্য ঊর্ধ্বতনদের তরফে প্রশংসা পেতে পারেন। ব্যবসায়ীরা মানসিক শান্তি পাবেন। তরুণরাও তাঁদের কেরিয়ারে সাফল্য পাবে। এই সময় করা পরিকল্পনা গুলিও বাস্তব রূপ পাবে।

বৃষ রাশি: বছরের শেষ সূর্য গ্রহণ আপনার জীবন সুখ ও সমৃদ্ধিতে ভরিয়ে তুলবে। নিজের উপর বিশ্বাস যেমন বাড়বে তেমনই নতুন আয়ের নতুন উৎস তৈরি হবে। আর্থিক দিক সুনিশ্চিত হবে। কারণ ঘরে অর্থ আসবে। আপনি চাকরি ও ব্যবসায় সুবিধা পেতে পারেন। এই রাশির জাতক জাতিকারাও নতুন বাড়ি গাড়ি কেনার চিন্তাভাবনা করতে পারেন। কথা বার্তায় মিষ্টতার জন্য সকলের সঙ্গে সু সম্পর্ক বজায় থাকবে। যাঁরা চাকরি খুঁজছেন তাঁরা নতুন চাকরির সন্ধান পেতে পারেন। এই সময়ে স্বাস্থ্য ভাল থাকবে।

দেখুন অন্য খবর

The post বছরের শেষ সূর্যগ্রহণ! এই তিন রাশির ভাগ্যে বিরাট বদল first appeared on KolkataTV.